Diari Oficial de la Generalitat Valenciana


Sumari del DOGV 3542, del 20-07-1999 (1999/6542)

RESOLUCIÓ de 17 de juny de 1999, del conseller d'Obres Públiques, Urbanisme i Transports, per la qual s'emet un informe favorable d'aquest expedient i en conseqüència s'aprova definitivament la modificació número 10 del Pla General d'Ordenació Urbana de Carlet.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6542


Data del document
:   17-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Carlet
    * pla d'urbanisme

RESOLUCIÓ del conseller d'Obres Públiques, Urbanisme i Transports de 17 de juny de 1999, per la qual s'emet un informe favorable d'aquest expedient i en conseqüència s'aprova definitivament la modificació número 10 del Pla General d'Ordenació Urbana de Carlet. [1999/M6542]
  
Vist l'expedient relatiu a la modificació número 10 del Pla General d'Ordenació Urbana de Carlet (València), i del qual resulten rellevant els següents
  
Antecedents de fet
  
Primer
  
El projecte es va sotmetre a informació pública mitjançant la Resolució de l'Alcaldia de 22 de gener de 1998. Després del pertinent període d'exposició pública, en el qual no es van presentar al·legacions, el Ple de l'Ajuntament el va aprovar provisionalment en data 26 de març de 1998.
  
Segon
  
L'objecte del projecte és la reordenació viària en l'entorn dels accessos a un pont existent sobre el riu Magre, dins del sòl urbà industrial distribuït en el marge esquerra.
  
El projecte de modificació consta de memòria justificativa, plans d'informació i d'ordenació.
  
El projecte concreta que no s'incrementa l'aprofitament lucratiu, i s'augmenta la zona de parc públic ?passant de 21.105 m² a 22.298 m²-, com a conseqüència de la reducció de vials.
  
Tercer
  
La Comissió Territorial d'Urbanisme de València, en sessió celebrada el dia 11 de març de 1999, va acordar supeditar l'aprovació definitiva del projecte de referència, mentre es repararen xicotetes deficiències no substancials, consistents en recollir en el document les limitacions derivades d'un informe emés pel Servei de Vies i Obres de la Diputació de València de 17 de juliol de 1998.
  
Quart
  
En data 22 d'abril de 1999 va tenir entrada en el Registre del Servei Territorial d'Urbanisme de València la documentació reparatòria remesa per l'Ajuntament, aprovada en sessió plenària celebrada el dia 31 de març de 1999.
  
Cinqué
  
La nova documentació conté a més de l'acord aprovatori municipal, el plànol número 6 Alineacions Projectades, en el qual s'ha retirat la línia d'edificació en l'àmbit afectat, a 13 metres de l'eix del carrer que circumval·la la rotonda d'accés al pont sobre el riu Magre.
  
Sisé
  
Mitjançant la Resolució de 7 de maig de 1999 de la Sotssecretaria d'Urbanisme i Ordenació Territorial, es considera complementat l'acord de la Comissió Territorial d'Urbanisme de València de data 11 de març de 1999, relatiu a la modificació número 10 del Pla General d'Ordenació Urbana de Carlet.
  
Fonaments de dret
  
Primer
  
El Servei de Vies i Obres de la Diputació de València emet un informe favorable respecte de la nova proposta amb data 9 d'abril de 1999, si bé concreta que on s'indica alineació d'edificació es referirà a alineació de parcel·la.
  
Segon
  
Havent-se emés un informe de caràcter favorable per l'administració titular de la via, poden considerar-se reparades les deficiències que es van indicar en l'acord de la Comissió Territorial d'Urbanisme de València de data 11 de març de 1999.
  
Tercer
  
La documentació està completa, als efectes del compliment del que preceptua l'article 27 de la LRAU i respecte del procediment s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió de l'article 55 de la LRAU.
  
Quart
  
La modificació comporta una diferent qualificació o ús urbanístic de zones verdes anteriorment previstes, pel que requereix amb l'informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la citada llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i altres de general i pertinent aplicació, resolc:
  
Emetre un informe favorable d'aquest expedient i en conseqüència aprovar definitivament la modificació número 10 del Pla General d'Ordenació Urbana de Carlet.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que disposen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.